बीएड (बैचलर ऑफ एजुकेशन): अपर प्राइमरी तथा माध्यमिक स्तर के स्कूलों में पढ़ाने के इच्छुक युवाओं के बीच यह कोर्स सबसे अधिक लोकप्रिय है। पहले यह कोर्स एक साल का था, लेकिन वर्ष 2015 से इसकी अवधि बढ़ाकर दो वर्ष कर दी गई है। इसका महत्व देखते हुए अगले सत्र से इसे बीटेक की तरह चार साल का करने पर विचार किया जा रहा है। इस कोर्स में दाखिला एंट्रेंस एग्जाम के आधार पर होता है, जो हर साल राज्य स्तर पर किसी विश्वविद्यालय की देख-रेख में होता है। इसके अलावा, इग्नू, काशी विद्यापीठ और दिल्ली यूनिवर्सिटी से भी बीएड किया जा सकता है। यहां का कोर्स भी हर जगह मान्य है। बीएड करने के बाद आगे चलकर इसी में मास्टर ऑफ एजुकेशन (एमएड) भी कर सकते हैं। बीएड करने के लिए किसी भी स्ट्रीम में 50 प्रतिशत अंकों से ग्रेजुएशन होना जरूरी है, तभी आप इस कोर्स के एंट्रेंस एग्जाम में शामिल हो सकते हैं।